ธปท.ย้ำไม่ใช้ดอกต่ำ-บาทอ่อนดูแลศก.
ธปท.ยันยังไม่มีแนวคิดใช้นโยบายดอกเบี้ยต่ำและบาทอ่อนหนุน ดูแลการขยายตัวทางเศรษฐกิจในช่วงนี้
28 มี.ค. 2555

ธปท.ยันยังไม่มีแนวคิดใช้นโยบายดอกเบี้ยต่ำและบาทอ่อนหนุน ดูแลการขยายตัวทางเศรษฐกิจในช่วงนี้
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า ขณะนี้ธปท.มีแนวคิดที่จะใช้นโยบายอัตราดอกเบี้ยต่ำ หรือนโยบายทำให้ค่าเงินบาทอ่อน เพื่อดูแลการขยายตัวทางเศรษฐกิจ เนื่องจากเท่าที่ติดตามดูข้อมูลเศรษฐกิจต่างๆที่ผ่านมายังฟื้นตัวได้ชัดเจน ไม่จำเป็นต้องไปกระตุ้นมากนัก เพราะเศรษฐกิจใกล้โตเต็มศักยภาพแล้ว ถ้าไปกระตุ้นมากอาจจะทำให้เกิดปัญหาเงินเฟ้อ และทำให้ผู้ผลิตส่งผ่านต้นทุนไปสู่ผู้บริโภคได้ง่ายขึ้น ถึงเงินเฟ้อจะไม่สูงมากคาดว่าจะอยู่ระดับ 3.3-3.5% แต่ก็เริ่มเร่งตัวเพิ่มขึ้นแล้ว 
myh'ouhหากใช้นโยบายบาทอ่อนอาจทำให้เกิดการไหลเข้ามาของเงินทุนจากต่างชาติมาเก็งกำไรได้ ซึ่งจะทำให้ธปท.มีภาระในการแทรกแซงค่าเงินและต้องออกพันธบัตรดูดซับสภาพคล่องในระบบอีก อาจกลายเป็นปัญหาเหมือนเมื่อปี 2540 ได้  
“อัตราดอกเบี้ยนโยบายระดับ 3% เป็นระดับที่เหมาะสมกับการฟื้นตัวของเศรษฐกิจในช่วงนี้แล้ว” นายประสารกล่าว